การประกอบธุรกิจของแต่ละสายผลิตภัณฑ์

3.1 กลุ่มธุรกิจโทรศัพท์เคลื่อนที่

กลุ่มธุรกิจโทรศัพท์เคลื่อนที่ของบริษัทจำแนกตามประเภทได้ดังนี้

+----------------------------------+-----------------------------------+
| บริษัท                             | ลักษณะการประกอบธุรกิจ                |
+----------------------------------+-----------------------------------+
| บมจ. เอ็ม ลิ้งค์ เอเชีย คอร์ปอเรชั่น     | ค้าส่งโทรศัพท์เคลื่อนที่                  |
+----------------------------------+-----------------------------------+
| บจ. เทเลแม็กซ์ เอเชีย คอร์ปอเรชั่น     | ค้า                                |
|                                  | ปลีกโทรศัพท์เคลื่อนที่ดำเนินการโดยบริษัทเอง |
+----------------------------------+-----------------------------------+
| บจ. เอ็ม ช็อป โมบาย                | ค้าส่งโทรศัพท์เคลื่อนที่ให้กับสมาชิกในรูปแบบ  |
|                                  |                                   |
|                                  | แฟรนไชส์ ภายใต้เครื่องหมายการค้า “M    |
|                                  | Shop”                             |
+----------------------------------+-----------------------------------+

3.1.1 ลักษณะผลิตภัณฑ์และบริการ

ผลิตภัณฑ์หลักของกลุ่มธุรกิจโทรศัพท์เคลื่อนที่สามารถแบ่งได้ดังนี้

(1) เครื่องโทรศัพท์เคลื่อนที่ (Handset) ปัจจุบันบริษัท เอ็ม ลิ้งค์ เอเชีย คอร์ปอเรชั่น จำกัด
    (มหาชน) ได้รับแต่งตั้งให้เป็นผู้จัดจำหน่ายโทรศัพท์เคลื่อนที่ Nokia, Motorola, Sony
    Ericsson และ Samsung โดยผู้ผลิตแต่ละรายจะมีการวิจัยและพัฒนา
    เพื่อผลิตสินค้าให้หลากหลายตรงตามความต้องการของผู้บริโภค
    เนื่องจากผู้ผลิตแต่ละรายจะมีความโดดเด่นของสินค้าที่ต่างกันทั้งคุณสมบัติและระดับราคา
    และยังมีการนำเสนอสินค้าใหม่ในเวลาที่แตกต่างกัน
    การที่บริษัทเป็นผู้จัดจำหน่ายโทรศัพท์เคลื่อนที่หลากหลายผู้ผลิต
    จึงเป็นการบริหารความหลากหลายของสินค้าเพื่อครอบคลุมความต้องการของตลาดในทุกระดับและยังมีสินค้าใหม่เสนอขายได้อย่างต่อเนื่องสำหรับรายละเอียดเกี่ยวกับรุ่นของโทรศัพท์เคลื่อนที่ที่บริษัทนำเข้า
    ได้แก่

  ----------------------------------- -----------------------------------
  ผู้ผลิต                                รุ่น

  Nokia                               1110i, 1112, 1200, 1208, 1600,
                                      1650, 2310, 2626, 2630, 2760, 3110,
                                      3250, 3500, 5300, 5310, 5500, 5610,
                                      5700, 6030, 6070, 6080, 6110, 6120,
                                      6151, 6267, 6288, 6300, 6500c,
                                      6500s, 6681, 7360, 7500, 7610,
                                      8600, 8800 Sirocco, 8800 Arte, 8800
                                      Gold, N70, N70ME, N72, N73, N73ME,
                                      N76, N80, N81 SD, N81 8G, N82,
                                      N93i, N95, N95 8G, E61, E61i, E65,
                                      E90

  Motorola                            C113a, E2, K1, L6, L7, V3, V3i,
                                      V3x, V8
  ----------------------------------- -----------------------------------

  ----------------------------------- -----------------------------------
  ผู้ผลิต                                รุ่น

  Sony Ericsson                       J230i, K310i, K510i, K750i, K790i,
                                      W810i, Z530i, Z610i

  Samsung                             C130, D830, D900, E690, E890,
                                      I320n, X160, X210, X510, X530,
                                      X650, X820, Z560
  ----------------------------------- -----------------------------------

ในส่วนของบริษัท เอ็ม ช็อป โมบาย จำกัด และ บริษัท เทเลแม็กซ์ เอเชีย คอร์ปอเรชั่น จำกัด
ซึ่งเป็นร้านจำหน่ายปลีกโทรศัพท์เคลื่อนที่ทุกรุ่นทุกผู้ผลิตจะทำการจัดซื้อสินค้าทุกรุ่นที่บริษัทเป็นผู้จัดจำหน่ายจากบริษัทก่อนแล้วจึงจะทำการจัดซื้อสินค้าที่บริษัทไม่ได้เป็นผู้จัดจำหน่ายจากผู้จัดจำหน่ายรายอื่นที่ได้รับการแต่งตั้ง

(2) ชุด SIM Card (Subscriber Identification Module)
    ซึ่งเป็นส่วนประกอบสำคัญที่ต้องใช้ควบคู่กับโทรศัพท์เคลื่อนที่ โดย SIM card
    จะทำหน้าที่ในการเก็บรวบรวมข้อมูลเกี่ยวกับเลขหมายและรายละเอียดข้อมูลอื่นๆ
    ของผู้ใช้โทรศัพท์เคลื่อนที่ โดยมีรหัสลับทำหน้าที่ในการป้องกันการลักลอบใช้โทรศัพท์โดยผู้อื่น
    SIM Card ที่บริษัทย่อยจำหน่ายนั้นเป็นการสั่งซื้อจากผู้ให้บริการโทรศัพท์เคลื่อนที่ทุกระบบ

(3) อุปกรณ์เสริม (Accessory) คือ
    อุปกรณ์ที่ใช้เพิ่มความสะดวกสบายในการใช้โทรศัพท์เคลื่อนที่หรือใช้ทดแทนอุปกรณ์เดิมที่ชำรุดอันได้แก่
    แบตเตอรี่ เครื่องชาร์จไฟ (Charger) หูฟัง (Headset) เป็นต้น
    โดยบริษัทได้ทำการจัดซื้ออุปกรณ์เสริมสำหรับโทรศัพท์เคลื่อนที่รุ่นที่จัดจำหน่ายเองจากผู้ผลิตโดยตรง
    ส่วนอุปกรณ์เสริมสำหรับโทรศัพท์เคลื่อนที่ที่บริษัทไม่ได้เป็นผู้จัดจำหน่ายจะทำการจัดซื้อจากผู้จัดจำหน่ายที่ได้รับการแต่งตั้งอีกต่อหนึ่ง

นอกจากการจำหน่ายผลิตภัณฑ์ดังกล่าวข้างต้นแล้ว บริษัทยังได้ให้ความสำคัญกับบริการหลังการขาย
โดยการจัดตั้งศูนย์บริการลูกค้า (M Link Service Center) และแต่งตั้งตัวแทนศูนย์บริการลูกค้า
(M Link Service Dealer) ทั้งยังได้รับความไว้วางใจจากโนเกีย (Nokia)
ให้สิทธิในการบริหาร Nokia Care Center (NCC)
เพื่อให้บริการข้อมูลแก่ลูกค้าเกี่ยวกับโทรศัพท์เคลื่อนที่ที่บริษัทจำหน่าย
ให้บริการตรวจเช็คสภาพและซ่อมโทรศัพท์เคลื่อนที่ รวมทั้งการดูแล
สนับสนุนและให้บริการแก่ตัวแทนศูนย์บริการลูกค้าและสาขา
โดยมุ่งเน้นถึงความพึงพอใจของลูกค้าเป็นเป้าหมาย
ทั้งนี้เพื่อเป็นเครื่องมือในการส่งเสริมการขายโทรศัพท์เคลื่อนที่
ทั้งยังเป็นการเพิ่มฐานรายได้ของบริษัทอีกทางหนึ่ง นอกจากนี้บริษัท เอ็มช็อป โมบาย จำกัด
ยังได้เพิ่มบริการเสริมต่างๆ ให้แก่ร้านค้าแฟรนไชส์
ซึ่งได้แก่การให้สินเชื่อผ่านร้านค้าแฟรนไชส์โดยร่วมกับบริษัท แคปปิตอลโอเค จำกัด, บริษัท อิออน
ธนสินทรัพย์ (ไทยแลนด์) จำกัด (มหาชน), บริษัท เคทีซี จำกัด (มหาชน) เป็นต้น

การจัดหาผลิตภัณฑ์

1. วิธีการจัดหาและแหล่งที่มาของผลิตภัณฑ์

  (ก) เครื่องโทรศัพท์เคลื่อนที่

โทรศัพท์เคลื่อนที่ที่บริษัทเป็นผู้จัดจำหน่ายนั้น เป็นการนำเข้าจากต่างประเทศเป็นหลัก
ซึ่งในปัจจุบันมีผู้ผลิตโทรศัพท์เคลื่อนที่ชั้นนำอยู่หลายราย อาทิ Nokia, Motorola, Sony
Ericsson, Samsung เป็นต้น ได้เข้ามาทำธุรกิจในประเทศไทย โดยการแต่งตั้งผู้จัดจำหน่าย
(Distributor) เพื่อกระจายสินค้าของตนไปสู่ผู้ใช้บริการ

นอกจากการเข้ามาทำการตลาดในประเทศไทยแล้ว ผู้ผลิต (Supplier)
แต่ละรายจะมีการวิจัยและพัฒนารูปแบบของโทรศัพท์เคลื่อนที่ให้ทันกับเทคโนโลยีและความต้องการของผู้ใช้อยู่ตลอดเวลา
โดยเฉพาะอย่างยิ่งในยุคปัจจุบันที่รูปแบบการให้บริการไม่จำกัดอยู่แค่การติดต่อสื่อสารเพียงแค่เสียงเท่านั้น
แต่ได้ครอบคลุมถึงการสื่อสารในรูปแบบอื่นในลักษณะ Multimedia เช่น การรับส่งข้อความ
การรับส่งรูปภาพ ถ่ายรูป ฟังเพลง เล่นอินเตอร์เน็ท เป็นต้น
จากปัจจัยดังกล่าวทำให้แต่ละปีจะมีการนำโทรศัพท์เคลื่อนที่รุ่นใหม่ออกสู่ตลาดตลอดเวลา
บริษัทในฐานะผู้จัดจำหน่ายโทรศัพท์เคลื่อนที่
จึงต้องมีการพิจารณาถึงปัจจัยดังกล่าวก่อนตัดสินใจเข้าเป็นผู้จัดจำหน่ายของผู้ผลิตรายนั้นๆ
โดยเริ่มตั้งแต่ การพิจารณาถึงศักยภาพในการแข่งขันของผู้ผลิต ฐานะทางการเงิน
นโยบายการสนับสนุนการขายและการทำการตลาด รูปแบบ คุณภาพ
และคุณลักษณะของโทรศัพท์เคลื่อนที่ รวมถึงนโยบายการกำหนดราคา เป็นต้น
โดยในปัจจุบันบริษัทได้รับการแต่งตั้งให้เป็นผู้จัดจำหน่าย (Distributor) ให้กับผู้ผลิต 4 ราย
โดยมีรายละเอียดดังนี้

+-------------------------+-------+------------------------+---------+
| บริษัทผู้ผลิต                | ป     | ผลิตภัณฑ์                 | น       |
|                         | ระเทศ |                        | ำเข้าจาก |
+-------------------------+-------+------------------------+---------+
| Motorola Inc.           | USA   | โทรศัพท์เคลื่อนที่           | Si      |
|                         |       | และอุปกรณ์เสริม           | ngapore |
|                         |       |                        |         |
|                         |       | Motorola               |         |
+-------------------------+-------+------------------------+---------+
| Nokia TMC               | Fi    | โทรศัพท์เคลื่อนที่           | Korea   |
|                         | nland | และอุปกรณ์เสริม Nokia     |         |
+-------------------------+-------+------------------------+---------+
| Sony Ericsson           | Japan | โทรศัพท์เคลื่อนที่           | China,  |
|                         | vs.   | และอุปกรณ์เสริม Sony      | M       |
|                         | S     | Ericsson               | alaysia |
|                         | weden |                        |         |
+-------------------------+-------+------------------------+---------+
| Samsung Electronics     | South | โทรศัพท์เคลื่อนที่           | China,  |
| Co., Ltd.               | Korea | และอุปกรณ์เสริม Samsung   |         |
|                         |       |                        | India,  |
|                         |       |                        | Korea   |
+-------------------------+-------+------------------------+---------+

ซึ่งผู้ผลิตแต่ละรายจะมีการทำสัญญาแต่งตั้งผู้แทนจำหน่าย
โดยเป็นสัญญาที่ไม่ระบุระยะเวลาการแต่งตั้ง หรือ ทำสัญญาตามรุ่นของโทรศัพท์
ซึ่งเป็นลักษณะการทำสัญญาตามลักษณะปฏิบัติทั่วไประหว่างผู้ผลิตกับผู้จัดจำหน่าย

  (ข) ชุด SIM Card

ชุด SIM Card ที่บริษัทย่อยจำหน่ายนั้น ได้สั่งซื้อชุด SIM Card ของระบบ GSM Advance ระบบ

1-2-Call! และชุด SIM Card ของระบบ Digital GSM 1800 จากบริษัทไวร์เลส ดีไวซ์
ซัพพลาย จำกัด ส่วนชุด SIM Card ของ DTAC Postpaid และ Happy เป็นการสั่งซื้อจากบริษัท
โทเทิ่ล แอ็คเซ็ส คอมมูนิเคชั่น จำกัด (มหาชน) และได้สั่งซื้อชุด SIM Card ของ Pre Pay และ
Post Pay จากบริษัท ทรูมูฟ จำกัด

การบริการหลังการขาย

นอกจากการเป็นผู้จัดจำหน่ายโทรศัพท์เคลื่อนที่แล้ว บริษัทยังได้มีการจัดตั้งศูนย์บริการลูกค้า
ในนามของ “M-Link Service Center” เพื่อให้บริการหลังการขาย
แก่ลูกค้าที่ซื้อสินค้าจากทางบริษัท โดยบริการที่ทางศูนย์บริการให้บริการ ได้แก่

-   Call Center
    ทำหน้าที่ในการตอบคำถามและให้ข้อมูลแก่ลูกค้าในเรื่องที่เกี่ยวข้องกับโทรศัพท์เคลื่อนที่ที่บริษัทจัดจำหน่าย
    สถานะการซ่อม ข้อมูลการตั้งค่าเครื่องโทรศัพท์เคลื่อนที่เพื่อใช้บริการ non-voice
    ของผู้ให้บริการเครือข่าย รวมถึงข้อมูลโปรโมชั่นต่างๆ ของบริษัท

-   แต่งตั้ง Service Dealer ทำหน้าที่ดูแลสนับสนุน
    และการให้บริการแก่ตัวแทนศูนย์บริการลูกค้าบริษัทฯ, เอ็ม ช็อป และสาขา

-   Engineering Support ทำหน้าที่ให้บริการซ่อม
    และเปลี่ยนอุปกรณที่ชำรุดของโทรศัพท์เคลื่อนที่ซึ่งแบ่งออกเป็น 2 ส่วน คือ

1.  Express Work Shop ทำหน้าที่ตรวจเช็ค/ซ่อมเครื่องโทรศัพท์ลูกค้าที่ Walk in
    หรือผ่านมาทาง Front Counter โดยจะใช้เวลาในการซ่อมไม่เกิน 3 ชั่วโมง

2.  Normal Work Shop ทำหน้าที่ตรวจเช็ค/ซ่อมเครื่องโทรศัพท์จาก Front
    Counterของตัวแทนจำหน่าย (Dealer) ทั้งในกรุงเทพมหานครและต่างจังหวัด
    โดยจะใช้เวลาในการซ่อมไม่เกิน 24 ชั่วโมง

-   Service on Internet ซึ่งเป็นการให้ข้อมูลข่าวสารด้านต่างๆ ของบริษัททาง Internet
    เพื่อเพิ่มความสะดวกรวดเร็วให้กับผู้ใช้บริการอีกทั้งเป็นการบริการที่ได้มาตรฐาน
    สามารถสนองความต้องการของผู้ใช้บริการได้ดีที่สุด ปัจจุบันบริษัทมีศูนย์บริการลูกค้าอยู่ที่
    แผนกบริการลูกค้า ณ อาคาร เอ็ม ลิ้งค์ ชั้น1 ซอยสุขุมวิท 62

-   บริษัทได้แต่งตั้งตัวแทนศูนย์บริการลูกค้าเอ็มลิ้งค์ (M-Link Service Dealer) จำนวน 54
    แห่ง ครอบคลุมพื้นที่ทั่วประเทศ
    เพื่อให้บริการรองรับจำนวนลูกค้าและผู้ใช้บริการโทรศัพท์เคลื่อนที่

-   บริษัทได้รับสิทธิแต่เพียงผู้เดียวในการบริหาร Nokia Care Center (NCC) จาก โนเกีย
    (Nokia) จำนวน 10 สาขา และ จุดรับ-ส่ง ซ่อมเครื่อง Nokia Care Collection
    Point 33 แห่งทั่วประเทศ โดยบริษัทมีโครงการที่จะขยายจำนวนศูนย์บริการ
    และจุดรับส่งซ่อมเครื่องเพิ่มขึ้นอีกในอนาคตเพื่อรองรับการเพิ่มขึ้นของลูกค้า
    และครอบคลุมพื้นที่เพิ่มมากขึ้น

3.1.2 การตลาด

(ก) ลักษณะลูกค้าและกลุ่มลูกค้าเป้าหมาย

ปัจจุบันกลุ่มลูกค้าที่ใช้โทรศัพท์เคลื่อนที่มีการเปลี่ยนแปลงพฤติกรรม
โดยเลือกที่จะใช้งานโทรศัพท์เคลื่อนที่ตามไลฟ์สไตล์ (Lifestyle)
ตามความต้องการการใช้งานของแต่ละบุคคล
ซึ่งบริษัทได้คำนึงถึงความต้องการของผู้บริโภคที่ปรับเปลี่ยนตามความจำเป็นในการใช้งาน
จึงได้แบ่งกลุ่มลูกค้าออกตามไลฟ์สไตล์ (Lifestyle) ของแต่ละบุคคล ดังนี้

กลุ่มสมาร์ทโฟน (Smart Phone) กลุ่มนี้ผู้ใช้งานส่วนใหญ่จะเป็นกลุ่มนักธุรกิจ
เน้นการใช้งานโทรศัพท์เคลื่อนที่ที่มีระบบปฏิบัติการที่สามารถทำงานได้แม้กระทั่งอยู่นอกสถานที่ทำงาน
เก็บรายละเอียดของงาน และสามารถค้นหาข้อมูลได้อย่างรวดเร็วฉับไว
เพื่อไม่ให้พลาดการติดต่องานที่สำคัญ
กลุ่มนี้มีแนวโน้มในการเปลี่ยนโทรศัพท์เคลื่อนที่ในระยะปานกลาง
โดยให้เหมาะกับความต้องการของการใช้งานให้มีประโยชน์ต่ออาชีพ หรือธุรกิจของตนมากที่สุด

กลุ่มมัลติมีเดีย (Multimedia) กลุ่มนี้จะเป็นกลุ่มที่ใหญ่ตั้งแต่กลุ่มวัยรุ่นไปจนถึงวัยทำงาน
ซึ่งจะเน้นใช้งานโทรศัพท์เคลื่อนที่
เพื่อสนองความต้องการความบันเทิงส่วนตัวไม่ว่าจะเป็นความต้องการดูหนัง ฟังเพลง, ถ่ายรูป,
เล่นเกมส์, ดาวน์โหลด Content, การรับส่ง MMS, การรับส่งข้อความสั้น (SMS) ผู้ที่
ชื่นชอบการถ่ายรูปก็ต้องการโทรศัพท์เคลื่อนที่ที่มีกล้อง
อาจจะเน้นความละเอียดของกล้องซึ่งมีให้เลือกตั้งแต่ระดับ 300K พิกเซล ไปจนถึง 3M พิกเซล
เพื่อให้ได้ภาพที่สวยงาม หรือผู้ที่ชอบฟังเพลงก็ต้องการโทรศัพท์เคลื่อนที่ที่มีเอ็มพีสาม (MP3)
หรือที่มีวิทยุ (Radio) ต้องการเสียงที่มีคุณภาพสมจริง
โดยกลุ่มนี้มีแนวโน้มในการเปลี่ยนโทรศัพท์เคลื่อนที่ค่อนข้างเร็ว
เพื่อให้ทันกับเทคโนโลยีที่เปลี่ยนแปลง และรองรับความต้องการได้เหมาะสมที่สุด
แฟชั่นโทรศัพท์เคลื่อนที่รุ่นใหม่จะมีอิทธิพลในการซื้อของกลุ่มนี้ค่อนข้างสูง

กลุ่มความต้องการใช้งานพื้นฐาน (Basic Phone) กลุ่มนี้จะเป็นกลุ่มเด็กนักเรียน กลุ่มผู้สูงอายุ
และกลุ่มคนที่มีเงินเดือนในระดับไม่สูง
โดยเน้นการใช้งานโทรศัพท์เคลื่อนที่เพื่อรองรับการใช้งานพื้นฐาน คือรับสายเข้าและโทรออก
ใช้งานได้ทั้งจอสีและจอขาวดำ เน้นโทรศัพท์เคลื่อนที่ที่มีระดับราคาไม่สูงนัก
ซึ่งกลุ่มนี้มีแนวโน้มในการเปลี่ยนโทรศัพท์เคลื่อนที่ค่อนข้างช้า
ส่วนใหญ่จะรอจนกว่าโทรศัพท์เคลื่อนที่จะมีปัญหาใช้งานไม่ได้จึงเปลี่ยนใหม่

ธุรกิจค้าส่ง

สำหรับกลุ่มลูกค้าในส่วนค้าส่งของบริษัทและบริษัทย่อย (เอ็ม ช็อป) ได้แก่ ตัวแทนจำหน่าย
(Dealer) โทรศัพท์เคลื่อนที่ และสมาชิก เอ็ม ช็อป (M Shop Franchisee)
ซึ่งครอบคลุมทั้งในกรุงเทพฯ และต่างจังหวัด โดย ณ วันที่ 31 ธันวาคม 2550
บริษัทมีตัวแทนจำหน่ายประมาณ 800 ราย และมีสมาชิก เอ็ม ช็อปจำนวน 88 ราย
โดยมีสัดส่วนการขายในเขตกรุงเทพฯ และปริมณฑลต่อภูมิภาคประมาณ 65 : 35
จากสัดส่วนช่องทางการจัดจำหน่ายของบริษัทที่มีสัดส่วนในกรุงเทพฯ และปริมณฑลในระดับที่สูงกว่า
สืบเนื่องมาจากตัวแทนจำหน่ายต่างจังหวัดรายใหญ่ๆ หลายรายมีสำนักงานอยู่ในกรุงเทพฯ
เมื่อสั่งสินค้าแล้วจะทำการกระจายสินค้าออกสู่ต่างจังหวัดอีกต่อหนึ่ง
จะเห็นได้ว่าปัจจุบันรูปแบบของตัวแทนจำหน่ายไม่ได้จำกัดเพียงเฉพาะพื้นที่เหมือนในอดีตแล้ว
แต่มีการสร้างโครงข่ายโยงใยทั่วทั้งประเทศ โดยแนวโน้มยอดขายจะออกสู่ภูมิภาคเพิ่มสูงขึ้น
เนื่องจากอัตราการใช้โทรศัพท์เคลื่อนที่ต่อประชากรในภูมิภาคยังมีสัดส่วนที่น้อยกว่าเมื่อเทียบกับในกรุงเทพฯ
และปริมณฑล อีกทั้งการเน้นการทำการตลาดออกสู่ภูมิภาคของผู้ให้บริการเครือข่ายโทรศัพท์เคลื่อนที่
ทำให้จำนวนฐานลูกค้าในภูมิภาคยังมีโอกาสที่จะขยายตัวได้อีกมาก

ธุรกิจค้าปลีก

ในส่วนของกลุ่มลูกค้าเป้าหมายในการค้าปลีกของบริษัทย่อย (เทเลแม็กซ์)
ได้แก่ลูกค้าทั่วไปตามห้างสรรพสินค้า และบริเวณที่อยู่ในทำเลที่ตั้งของสาขาหรือ Outlet
ของบริษัทย่อยในกรุงเทพฯ และปริมณฑล

(ข) กลยุทธ์ทางการตลาด

บริษัทได้กำหนดกลยุทธ์ทางการตลาดไว้ดังนี้

(1) การคัดเลือกผลิตภัณฑ์ เพื่อใช้เป็นเกณฑ์ในการวางตำแหน่งสินค้าในแต่ละไตรมาส
    โดยทางบริษัทจะวางแผนการตลาดร่วมกับผู้ผลิต (Brand Supplier)
    เพื่อกำหนดรุ่นของสินค้าที่จะนำมาจำหน่าย ผลประโยชน์ของตัวแทนจำหน่าย (Dealer
    Margin) และผลประโยชน์ของสมาชิกเอ็ม ช็อป (M Shop Franchisee)
    รวมถึงราคาที่จะวางจำหน่าย (End User Price) ให้เหมาะสมกับสภาวะตลาดในขณะนั้น
    โดยที่บริษัทจะเน้นที่คุณภาพของสินค้า
    ด้วยการคัดเลือกสินค้าที่มีคุณภาพและมาตรฐานตามความต้องการของตลาดปัจจุบัน
    ราคาและรูปแบบของผลิตภัณฑ์มีการเปลี่ยนแปลงที่รวดเร็ว
    บริษัทได้กำหนดตำแหน่งสินค้าที่จะวางดังนี้

+-----------------------------------+----------------------------------+
| ลักษณะของกลุ่มลูกค้า                   | ช่วงราคา (บาท)                    |
+-----------------------------------+----------------------------------+
| High-End                          | 9,900 บาท ขึ้นไป                   |
+-----------------------------------+----------------------------------+
| Mid-End                           | 4,900 – 9,900 บาท                |
+-----------------------------------+----------------------------------+
| Low-End                           | ต่ำกว่า 4,900 บาท                  |
+-----------------------------------+----------------------------------+

  บริษัทมีนโยบายทางการตลาดที่เน้นการเป็นผู้นำด้านเทคโนโลยีโทรศัพท์เคลื่อนที่รุ่นใหม่ๆ
  เน้นกลุ่มลูกค้าที่ซื้อเครื่องโทรศัพท์เคลื่อนที่เครื่องใหม่แต่เบอร์เดิม
  และเน้นกลุ่มที่มีการเปลี่ยนโทรศัพท์เคลื่อนที่บ่อย
  ดังนั้นยอดจำหน่ายส่วนใหญ่ของบริษัทจึงเป็นสินค้าในระดับราคา Mid-End และ High-End
  ซึ่งระดับราคาและคุณสมบัติที่เป็นไปตามความต้องการของตลาดกลุ่มนี้ ดังเห็นได้จากกราฟด้านล่าง
  นอกจากนี้บริษัทก็ยังดำเนินการควบคู่กันไปในการนำเข้าสินค้ากลุ่ม Low-End
  ที่ยังเป็นที่ต้องการของตลาดระดับล่างและกลุ่มที่ต้องการมีโทรศัพท์เครื่องแรก

  กราฟแสดงสัดส่วนยอดขายตามระดับราคาของบริษัทในปี 2550

  --------------------------------- ------ -------------------------------
  []                                       []

  --------------------------------- ------ -------------------------------

ตามจำนวนเครื่อง ตามมูลค่า

จากกราฟแสดงให้เห็นว่าสัดส่วนยอดขายตามจำนวนเครื่องของบริษัทเป็นกลุ่ม Mid-End และ High-End เพียงร้อยละ 36 ของยอดขายทั้งหมด เมื่อคิดเป็นมูลค่าจะมีสัดส่วนที่สูงถึงร้อยละ 74 เนื่องจากสินค้ากลุ่มนี้มีระดับราคาค่อนข้างสูง ส่วนสินค้าในกลุ่มระดับราคา Low-End จะมีส่วนแบ่งการตลาดอยู่ถึงร้อยละ 64 แต่เมื่อคิดเป็นมูลค่าแล้วเหลือเพียงร้อยละ 26 ของมูลค่ายอดขายทั้งหมด 

(2) การคัดสรรบริการเสริมต่างๆ เพื่อเป็นการเพิ่มมูลค่า (Value Added)
    ให้กับโทรศัพท์เคลื่อนที่เพื่อลดความรุนแรงจากการแข่งขันด้านราคา
    อีกทั้งยังเป็นช่องทางในการเพิ่มรายได้จากบริการ โดยบริษัทฯ
    ได้ร่วมมือกับผู้ผลิตรายใหญ่ในการสร้างเมนูบนหน้าจอโทรศัพท์เคลื่อนที่เพื่ออำนวยความสะดวกให้แก่ผู้บริโภคสามารถใช้บริการ
    WAP เข้ามาหาข้อมูลสินค้า บริการหลังการขาย และดาวน์โหลดบริการเสริมซึ่งประกอบด้วย
    Ringtone, MP3, Full Song, Theme, Wallpaper, Game เป็นต้น
    โดยบริษัทจัดให้บริการฟรีในปริมาณหนึ่งและผู้บริโภคจะต้องซื้อในส่วนที่เกินกว่าที่บริษัทจัดให้

(3) การจัดการส่งเสริมการขาย (Promotion) โดยแบ่งเป็น

    1.  PUSH STRATEGY ประกอบด้วย

-   Incentive Trip เป็นแคมเปญสะสมแต้มจากการสั่งซื้อโทรศัพท์ เมื่อถึงยอดที่กำหนดไว้
    จะได้รับรางวัลไปท่องเที่ยว ณ ประเทศต่างๆ ที่จัดขึ้น

-   Trade Promotion เป็นการซื้อเป็นชุด Package จะได้รับส่วนลดด้วยการแถมในรูปสินค้า
    เช่น ซื้อ Nokia 6600 จำนวน 100 เครื่องแถม Nokia 6600 จำนวน 22 เครื่อง และ
    Nokia 3120 จำนวน 1 เครื่อง เป็นต้น

-   Cash discount ในกรณีที่ลูกค้าชำระด้วยเงินสด จะมีส่วนลดเงินสดให้

-   Dealer Promotion เป็นการจัดกิจกรรมทางการตลาดในลักษณะของ Incentive
    Program ให้แก่ตัวแทนจำหน่าย (Dealer) ต่าง ๆ เช่น Trip Reward Program
    หรือการแข่งขันยอดขายประจำภูมิภาคต่างๆ เป็นต้น

    1.  PULL STRATEGY (เป็นการร่วมมือกันระหว่างบริษัทผู้ผลิตกับบริษัทฯ
        เพื่อช่วยสนับสนุนและส่งเสริมการซื้อโทรศัพท์ของผู้บริโภค)

-   Advertise support จะเป็นสื่อโฆษณาโทรศัพท์เคลื่อนที่ยี่ห้อต่าง ๆ โดยผ่านทางโทรทัศน์
    หนังสือพิมพ์ และ แม็กกาซีนโทรศัพท์เคลื่อนที่ชั้นนำ

-   Free gift เป็นของแถมที่แจกไปกับสินค้า เช่น หน้ากากโทรศัพท์เคลื่อนที่, สร้อยคล้องคอ
    และชุดหูฟัง Small talk ซองหนัง และ ของกำนัล premium ต่างๆ

-   Price discount ส่วนลดพิเศษให้กับลูกค้าในวาระพิเศษ

-   Road show เป็นการออกบูธเพื่อประชาสัมพันธ์สินค้า พร้อมทั้งมีกิจกรรมและแคมเปญพิเศษต่าง
    ๆ ภายในงาน

-   POP / POS เป็นโปสเตอร์, แผ่นพับ, ธงราว เพื่อให้ความรู้ด้านผลิตภัณฑ์แก่ผู้บริโภค

(ค) นโยบายราคา

แม้ว่าโทรศัพท์เคลื่อนที่ที่บริษัทจำหน่ายนั้นเป็นการนำเข้าจากต่างประเทศ
แต่การกำหนดราคาจำหน่ายนั้น ทางบริษัทและผู้ผลิตจะเป็นผู้กำหนดราคาขายร่วมกัน
เพื่อให้การวางตำแหน่งของสินค้าเหมาะสมกับสภาวะตลาดในขณะนั้น ๆ
โดยเกณฑ์ในการกำหนดราคาจะพิจารณาจากปัจจัยดังนี้

-   คุณลักษณะของผลิตภัณฑ์ (Product Feature) เช่น
    คุณลักษณะเบื้องต้นและคุณลักษณะพิเศษต่าง ๆ ของโทรศัพท์เคลื่อนที่

-   ผลิตภัณฑ์ของคู่แข่งขัน (Product Competitor)
    เพื่อใช้เป็นเกณฑ์ในการคัดเลือกรุ่นของผลิตภัณฑ์ที่สามารถแข่งขันกับคู่แข่งขันได้
    ระยะเวลาการออกจำหน่าย เป็นต้น

-   ราคาของผลิตภัณฑ์ที่เป็นคู่แข่ง (Price Competitor)
    เพื่อใช้เป็นข้อมูลในการกำหนดราคาวางจำหน่าย (End User Price)

-   ผลประโยชน์ของตัวแทนจำหน่าย (Dealer Margin)
    เพื่อกำหนดราคาขายที่เหมาะสมและสอดคล้องกับสภาวะการแข่งขัน
    ให้กับตัวแทนจำหน่ายของบริษัท

-   เป้าหมายของปริมาณเครื่องที่ออกวางจำหน่ายและระยะเวลาในการจำหน่าย (Supply and
    Life Cycle) เพื่อใช้เป็นแนวทางการปรับราคาในอนาคต
    เนื่องจากถ้าผู้ผลิตกำหนดปริมาณเครื่องที่ออกวางจำหน่ายสูงหรือระยะเวลาในการจำหน่ายยาว
    บริษัทก็จะมีการวางแผนในการปรับราคาในอนาคต

-   คู่แข่งขันที่ขายสินค้าตัวเดียวกัน (Other distributors)
    เพื่อใช้เป็นข้อมูลดูการเปลี่ยนแปลงของคู่แข่งขัน
    แล้วนำมาตัดสินใจเพื่อปรับเปลี่ยนวางแผนกลยุทธ์ในการขายให้มีความเหมาะสมตามสภาพการแข่งขันเสรี

ในกรณีที่มีการประกาศปรับลดราคาโดยผู้ผลิต
บริษัทมีข้อตกลงกับผู้ผลิตบางรายเกี่ยวกับการชดเชยการปรับราคาภายใต้เงื่อนไขที่กำหนดไว้ล่วงหน้า
เช่น สินค้าที่บริษัทสั่งซื้อภายในระยะเวลา 30
วันก่อนการประกาศปรับราคาโดยผู้ผลิตจะได้รับรายได้การสนับสนุนการขายจากผู้ผลิตใน
รูปแบบของการชดเชยราคาในส่วนของสินค้าคงเหลือในคลัง
ซึ่งรายได้ค่าชดเชยดังกล่าวบริษัทจะนำไปใช้ในการชดเชยการปรับราคาให้กับลูกค้าของบริษัทอีกต่อหนึ่งในเงื่อนไขระยะเวลาที่สั้นกว่า
ทั้งนี้เพื่อเป็นการดูแลให้ลูกค้าของบริษัทได้รับผลกระทบจากการปรับราคาน้อยที่สุด

(ง) ช่องทางการจัดจำหน่าย

ในการจัดจำหน่ายโทรศัพท์เคลื่อนที่ของบริษัทนั้น บริษัทมีช่องทางการจำหน่ายส่งผ่านตัวแทนจำหน่าย
(Dealer) และ สมาชิก เอ็ม ช็อป (M Shop Franchisee) ทั้งกรุงเทพฯและภูมิภาคกว่า 800
ราย และ 88 รายตามลำดับ ส่วนการขายตรงผ่านบริษัทย่อย (เทเลแม็กซ์)

ตัวแทนจำหน่าย

การขายผ่านตัวแทนจำหน่ายนั้น
เพื่อให้ได้ตัวแทนจำหน่ายที่มีคุณภาพและมีศักยภาพในการดำเนินงานได้อย่างต่อเนื่อง
ทางบริษัทจึงได้มีเกณฑ์ในการพิจารณาแต่งตั้งตัวแทนจำหน่ายดังนี้

-   ตรวจสอบเบื้องต้นว่าเป็นลูกค้าของตัวแทนจำหน่ายของบริษัทหรือไม่
    เพื่อหลีกเลี่ยงความขัดแย้งที่อาจเกิดขึ้นระหว่างบริษัทกับตัวแทนจำหน่ายรายนั้นๆ

-   พิจารณาข้อมูลเบื้องต้นของตัวแทนจำหน่าย เช่น ทำเลที่ตั้ง
    ประสบการณ์การเป็นตัวแทนจำหน่าย (Dealer) หรือตัวแทนจำหน่ายย่อย (Sub Dealer)
    จำนวนพนักงาน รูปแบบการดำเนินงาน

-   พิจารณาศักยภาพในการทำธุรกิจและความสามารถในการแข่งขัน โดยดูจากฐานะทางการเงิน
    ยอดขายเฉลี่ยต่อเดือนในอดีตที่ผ่านมาและปัจจุบัน ประมาณการขาย

-   การตรวจสอบเอกสารต่างๆ เพื่อประกอบการพิจารณา เช่น หนังสือรับรองบริษัท
    หลักฐานจากทางธนาคาร หนังสือค้ำประกัน (Bank Guarantee) เป็นต้น

-   การกำหนดเงื่อนไขทางการค้า เช่น จำนวนเงินค้ำประกันขั้นต่ำ
    จำนวนการสั่งซื้อขั้นต่ำต่อเดือน วงเงินการสั่งซื้อสูงสุดและเงื่อนไขการชำระเงิน เป็นต้น

สมาชิกเอ็ม ช็อป

การขายผ่านสมาชิกเอ็มช็อปนั้น
เพื่อให้ได้สมาชิกที่มีคุณภาพและมีศักยภาพในการดำเนินงานได้อย่างต่อเนื่อง
ทางบริษัทจึงได้มีเกณฑ์ในการพิจารณาแต่งตั้งตัวแทนจำหน่ายดังนี้

-   ระบุเงื่อนไขเบื้องต้นว่าต้องเป็นนิติบุคคลหรือบุคคลที่สามารถจดทะเบียนในประเทศไทยได้
    โดยมีทุนจดทะเบียนขั้นต่ำ 200,000 บาท เพื่อให้มั่นใจว่ามีตัวตนจริงสามารถตรวจสอบได้

-   พิจารณาข้อมูลเบื้องต้นของผู้สมัคร เช่น ทำเลที่ตั้ง ประสบการณ์การเป็นตัวแทนจำหน่าย
    (Dealer) หรือตัวแทนจำหน่ายย่อย (Sub Dealer)

-   พิจารณาศักยภาพในการทำธุรกิจและความสามารถในการแข่งขัน โดยดูจากฐานะทางการเงิน
    ความพร้อมด้านเงินลงทุน

-   การตรวจสอบเอกสารต่างๆ เพื่อประกอบการพิจารณา เช่น หนังสือรับรองบริษัท
    หลักฐานจากทางธนาคาร หนังสือค้ำประกัน (Bank Guarantee) เป็นต้น

โดยสิทธิประโยชน์ที่สมาชิก เอ็ม ช็อป จะได้รับหลังจากได้รับแต่งตั้งแล้ว มีดังนี้

1.  รูปแบบร้านที่มีเอกลักษณ์ สมาชิกมีสิทธิในการตกแต่งร้านและใช้เครื่องหมายการค้า “M Shop”
    ซึ่งมีรูปแบบร้านค้าที่โดดเด่น ทันสมัย มีเอกลักษณ์เป็นมาตรฐานเดียวกันทั่วประเทศ

2.  มีสินค้าทุกยี่ห้อ ทุกรุ่น ทุกระบบ สามารถจำหน่ายสินค้าโทรศัพท์เคลื่อนที่ (Handset) ทุกยี่ห้อ
    ทุกรุ่น และทุกระบบ รวมไปถึงอุปกรณ์เสริม (Accessories) ที่มีให้เลือกมากมาย

3.  มีบริการที่ครบวงจร (One Stop Service) มีบริการหลักๆ ได้แก่ บริการรับซ่อมสินค้า
    บริการรับชำระ Counter Service บริการ Download Content ในรูปแบบต่าง ๆ
    บริการผ่อนชำระสินค้า และบริการสินเชื่อจาก บริษัท แคปปิตอล โอเค จำกัด
    นอกจากจะเป็นรายได้เสริมให้กับผู้ประกอบการแฟรนไชส์แล้ว
    ยังเป็นส่วนสำคัญที่จะสร้างโอกาสในการขายที่เพิ่มขึ้นด้วย

4.  จัดฝึกอบรมพนักงาน มีทีมงานที่มีประสบการณ์จัดฝึกอบรมสำหรับเจ้าของกิจการ ผู้จัดการร้าน
    พนักงานขาย และช่างเทคนิค โดยใช้หลักสูตรเดียวกันเป็นมาตรฐาน ทั่วประเทศ

5.  การส่งเสริมการตลาด สมาชิกจะได้รับการสนับสนุนจากส่วนกลาง โดยบริษัท เอ็ม ช็อป
    โมบาย จำกัดจะมีแผนการส่งเสริมการตลาดอย่างต่อเนื่องภายใต้เครื่องหมายการค้า M Shop
    ทั้งทางด้านการโฆษณาผ่านสื่อต่างๆ การประชาสัมพันธ์ และกิจกรรมส่งเสริมการขายทุกรูปแบบ

เทเลแม็กซ์

เนื่องจากลักษณะการขายของบริษัทย่อยนั้น จะขายตรงให้กับลูกค้าทั่วไป
ฉะนั้นทำเลที่ตั้งจึงมีความสำคัญ โดยเฉพาะในแหล่งชุมชนและห้างสรรพสินค้า
ปัจจุบันบริษัทย่อยเปิดดำเนินการจุดขายดังรายละเอียดต่อไปนี้

  ----------------------------------- -----------------------------------
  ประเภท                              จำนวน

  Telemax Shop                        3

  Nokia Shop                          1

  Telewiz Shop                        12

  Telewiz Express                     2

  M Shop                              2

  Outlet (ใน Power Buy, Power Mall,   67
  Big C)                              
  ----------------------------------- -----------------------------------

3.1.3 ภาวะการแข่งขัน

การแข่งขันของผู้จำหน่ายโทรศัพท์เคลื่อนที่
ปัจจุบันโครงสร้างผู้ประกอบการในการเป็นตัวกลางการกระจายสินค้าสู่ผู้บริโภคสามารถแบ่งออกเป็น
6 กลุ่มดังนี้คือ

1)  ผู้จัดจำหน่ายและตัวแทนจำหน่ายขนาดใหญ่
    ซึ่งได้รับการแต่งตั้งจากผู้ผลิตอย่างเป็นทางการดำเนินการในรูปแบบค้าส่ง ได้แก่

    -   บริษัท ดิจิตอล โฟน จำกัด

    -   บริษัท ยูไนเต็ด ดิสทริบิวชั่น บิซซิเนส จำกัด

    -   บริษัท เอ็ม ลิ้งค์ เอเชีย คอร์ปอเรชั่น จำกัด (มหาชน)

    -   บริษัท อินเตอร์เนชั่นแนล เอนจิเนียริ่ง จำกัด (มหาชน)

    -   บริษัท สามารถ ไอโมบาย จำกัด (มหาชน)

    -   บริษัท ล็อกซเล่ย์ จำกัด (มหาชน)

    -   บริษัท เจมาร์ท จำกัด (มหาชน)

    -   บริษัท บลิสเทล จำกัด (มหาชน)

    -   บริษัท ทีดับบลิวแซด คอร์ปอเรชั่น จำกัด (มหาชน)

  โดยผู้จัดจำหน่ายรายแรกจะเป็นบริษัทในเครือของผู้ให้บริการคือ บริษัท แอดวานซ์ อินโฟร์
  เซอร์วิส จำกัด (มหาชน) ส่วนที่เหลือจะเป็นผู้จัดจำหน่ายอิสระ
  โดยผู้ประกอบการในกลุ่มนี้จะมีบทบาทมากที่สุดในการกำหนดสินค้าที่จะมีจำหน่ายในประเทศทั้งชนิดและการตั้งราคา
  ตลอดจนการเลือกช่องทางในการกระจายสินค้า

2)  ผู้จัดจำหน่ายที่ได้รับการแต่งตั้งจากผู้ผลิตอย่างเป็นทางการ
    โดยดำเนินการในรูปแบบร้านค้าปลีกมีสาขา (Chain Store) ได้แก่

    -   บริษัท เจมาร์ท จำกัด (มหาชน)

    -   บริษัท บลิสเทล จำกัด (มหาชน)

    -   บริษัท เอ็ม ช็อป โมบาย จำกัด โดย บริษัท เอ็ม ลิ้งค์ เอเชีย คอร์ปอเรชั่น จำกัด
        (มหาชน)

    -   บริษัท สามารถ ไอโมบาย จำกัด (มหาชน)

    -   ร้านโมบาย อีซี่ โดย บริษัท อินเตอร์เนชั่นแนล เอนจิเนียริ่ง จำกัด (มหาชน)

    -   บริษัท ทีดับบลิวแซด คอร์ปอเรชั่น จำกัด (มหาชน)

ผู้ประกอบการในกลุ่มนี้จะใกล้ชิดกับทั้งผู้ผลิตและผู้บริโภค
ทำให้สามารถทราบถึงภาวะตลาดรวมและแนวโน้มของผู้ผลิตว่าจะไปในทิศทางใด
ทำให้สามารถปรับตัวได้อย่างรวดเร็ว นอกจากนี้แล้วยังได้รับความเชื่อถือจากผู้บริโภคในระดับที่ดี

3)  ตัวแทนจำหน่ายในเครือของผู้ให้บริการโทรศัพท์เคลื่อนที่ ได้แก่

    -   Telewiz แต่งตั้งโดย บริษัท แอดวานซ์ อินโฟร์ เซอร์วิส จำกัด (มหาชน)

    -   DTAC Shop แต่งตั้งโดย บริษัท โทเทิ่ล แอ็คเซ็ส คอมมูนิเคชั่น จำกัด (มหาชน)

    -   TRUE Move Shop แต่งตั้งโดย บริษัท ทรูมูฟ จำกัด

ผู้ประกอบการในกลุ่มนี้จะมีความใกล้ชิดกับผู้ให้บริการ
ทำให้ได้รับข้อมูลทิศทางของผู้ให้บริการและยังได้รับการสนับสนุนในด้านการตลาดจากผู้ให้บริการ
นอกจากนั้นแล้วยังได้รับความเชื่อมั่นที่สูงสุดจากผู้บริโภคเนื่องจากภาพลักษณ์ที่น่าเชื่อถือของผู้ให้บริการแต่ละราย

4)  กลุ่มผู้ประกอบการรายใหญ่ ทำการค้าครอบคลุมทั้งค้าส่งในทอดที่สองอย่างเดียว
    จนถึงมีหน้าร้านจำนวนมากเป็นของตนเอง โดยกลุ่มนี้จะมีวงเงินหมุนเวียนต่อวันค่อนข้างสูง

5)  ร้านค้าผู้ประกอบการรายย่อย ซึ่งใช้เงินลงทุนน้อยและไม่ค่อยมีรูปแบบการจัดการ
    บริการหลังการขาย จุดเด่นของผู้ประกอบการในกลุ่มนี้ คือราคาถูก
    เนื่องจากส่วนใหญ่เจ้าของกิจการจะเป็นผู้ทำการขายหน้าร้านเองทำให้ลูกค้าสามารถทำการต่อรองราคาได้
    แต่มีข้อเสียในด้านความน่าเชื่อถือจากผู้บริโภค

6)  กลุ่มผู้นำเข้าสินค้า House Brand มาทำตลาดในประเทศ
    ประกอบไปด้วยผู้ประกอบการในกลุ่ม 1) ถึง 5)
    ซึ่งปริมาณสินค้าที่นำเข้าขึ้นอยู่กับขนาดของผู้ประกอบการแต่ละราย

จากการที่มีผู้เล่นในทุกระดับเพิ่มขึ้นมากทำให้การแข่งขันทวีความรุนแรงขึ้น
ความสำเร็จของผู้ประกอบการจำหน่ายโทรศัพท์เคลื่อนที่จึงขึ้นอยู่กับปัจจัยต่างๆ ดังนี้

-   ความสามารถในการจัดหาสินค้าที่โดดเด่นแตกต่างจากคู่แข่งทั้งในด้านคุณภาพที่เหนือกว่าหรือคุณภาพเดียวกันในราคาที่ต่ำกว่ามาตอบสนองต่อความต้องการของผู้บริโภค

-   ความสัมพันธ์อันดีกับตัวแทนจำหน่ายทั่วประเทศ

-   ความสามารถในการมีช่องทางการจำหน่ายที่สามารถกระจายสินค้าได้อย่างทั่วถึงและรวดเร็ว
    โดยเฉพาะการมีช่องทางการจำหน่ายที่มีความภักดีสูง เช่น การมี chain store

-   ความสามารถในการสร้างความแตกต่าง (Differentiate)
    ในสินค้าเดียวกับคู่แข่งเพื่อลดการแข่งขันด้านราคาและเป็นการสร้างมูลค่าเพิ่มให้สินค้า เช่น
    การเพิ่มบริการเสริม (value added service) ในสินค้า อาทิ contents และ
    application ต่างๆ

-   ความสามารถในการควบคุมต้นทุนในการดำเนินการให้ต่ำแต่มีประสิทธิภาพสูงสุด

-   ความสัมพันธ์อันดีกับบริษัทผู้ผลิตโทรศัพท์เคลื่อนที่ส่งผลให้

    1.  ได้รับการสนับสนุนในจำนวนสินค้า และเทคโนโลยีที่บริษัทต้องการ

    2.  ได้รับการสนับสนุนในทางการตลาด เช่น เงินสนับสนุนในการทำโปรโมชั่น การทำ
        Incentive ฯลฯ

-   การบริหารสินค้าคงคลังอย่างมีประสิทธิภาพ
    ส่งผลให้การหมุนเวียนสินค้าคงคลังเป็นไปอย่างรวดเร็ว เช่น
    การทยอยสั่งซื้อสินค้าคราวละไม่มาก
    ทำให้ลดความเสี่ยงในการปรับราคาของผู้ผลิตและสินค้าตกรุ่น

-   การบริการหลังการขาย (After Sales Service) ที่ดี
    การมีบริการหลังการขายที่ดีเป็นการสร้างความประทับใจให้กับลูกค้าที่มาซื้อสินค้าของบริษัท
    สร้างความเชื่อมั่นให้กับลูกค้ารวมถึงช่วยสร้างภาพลักษณ์ที่ดีให้กับบริษัท
    และยังเป็นการสร้างฐานลูกค้าให้เพิ่มขึ้นในอนาคตอีกด้วย

ทั้งนี้ บริษัทได้ดำเนินการปรับโครงสร้างกลุ่มธุรกิจเพื่อเสริมสร้างความสามารถดังกล่าวข้างต้น
ทำให้มีความสามารถในการแข่งขันในตลาดในอันดับต้น
จนทำให้เป็นเป้าหมายของผู้ผลิตโทรศัพท์เคลื่อนที่รายใหม่ๆ
ที่ต้องการเข้ามาทำตลาดดังจะเห็นได้จากการที่บริษัทมีสินค้าจากผู้ผลิตรายใหม่ๆ
มาจำหน่ายอย่างต่อเนื่อง
และได้รับความไว้วางใจจากผู้ผลิตรายเดิมให้ทำการจัดจำหน่ายสินค้ามากขึ้น
รวมถึงการแต่งตั้งและมอบสิทธิให้เป็นผู้ดำเนินการให้บริการหลังการขายด้วย

3.1.4 แนวโน้มอุตสาหกรรม

แนวโน้มยอดจำหน่ายของโทรศัพท์เคลื่อนที่ที่คาดการณ์ว่าจะเพิ่มขึ้นในปี 2551 มีสาเหตุจาก
ปัจจัยหลักๆ คือ
ปัจจัยแรกในส่วนของผู้ใช้บริการโทรศัพท์เคลื่อนที่ซึ่งคาดการณ์ว่าจะเติบโตในอัตราที่ถดถอยจากการที่ผู้ให้บริการมีการแข่งขันกันอย่างรุนแรงในการเร่งยอดผู้ใช้บริการในปี
2550 การที่บริษัทผู้ให้บริการเน้นการนำเสนอบริการเสริมประเภท Non-voice
และจำนวนบริษัทผู้ให้บริการเนื้อหา (Content Provider) เพิ่มมากขึ้น
ทำให้พฤติกรรมของผู้บริโภคเปลี่ยนแปลงโดยสนใจที่จะซื้อโทรศัพท์ในระดับราคา Mid-End และ
High-End มากขึ้นเพื่อตอบสนองต่อบริการประเภท Non-voice
และปัจจัยที่สองอัตราการใช้โทรศัพท์เคลื่อนที่เทียบกับจำนวนประชากรในภูมิภาคยังคงอยู่ในเกณฑ์ที่ต่ำกว่าในเมือง
กลยุทธ์ของผู้ให้บริการในปี 2551 ส่วนใหญ่จะยังคงเน้นการขยายตลาดไปสู่ภูมิภาคเช่นเดิม
ดังนั้นมีความเป็นไปได้ที่ยอดขายโทรศัพท์เคลื่อนที่ในระดับราคา Low-End ในภูมิภาคจะเพิ่มสูงขึ้น

ยอดการจดทะเบียนเลขหมายของโทรศัพท์เคลื่อนที่ที่จะเพิ่มขึ้นในปี 2551 เนื่องจากปัจจัยต่างๆ
ดังต่อไปนี้

-   ภาวะเศรษฐกิจโดยรวมของประเทศที่ยังขยายตัวอย่างต่อเนื่อง
    ดังจะเห็นได้จากการประมาณอัตราการเติบโตของ GDP ในปี 2551 อยู่ที่ประมาณร้อยละ 4.5
    – 5.5

-   ผู้ให้บริการหันมารุกตลาดในต่างจังหวัดเพิ่มมากขึ้น
    เนื่องจากยังมีช่องว่างทางการตลาดสำหรับยอดจดทะเบียนเลขหมายโทรศัพท์เคลื่อนที่ในต่างจังหวัดอยู่

-   การแข่งขันจากผู้ให้บริการโทรศัพท์เคลื่อนที่เพื่อรักษาส่วนแบ่งทางการตลาด
    และขยายฐานผู้ใช้บริการ โดยรูปแบบการแข่งขันหลัก
    จะมุ่งเน้นการเพิ่มรูปแบบอัตราค่าบริการให้หลากหลาย
    เพื่อให้สอดคล้องกับพฤติกรรมของผู้บริโภคแต่ละกลุ่ม
    โดยมีการจัดกิจกรรมการตลาดเพื่อส่งเสริมการขายอย่างต่อเนื่อง พร้อมทั้งนำเสนอบริการด้าน
    non-voice เพื่อตอบสนองต่อชีวิตรูปแบบใหม่ในยุคเทคโนโลยีที่ล้ำหน้า
    และการนำเสนอรูปแบบการพ่วงสินค้าแบบ Convergence
    จะสามารถกระตุ้นการบริโภคให้เพิ่มสูงขึ้นได้

-   กอปรกับการแข่งขันที่รุนแรงในภาคผู้ผลิตและผู้จัดจำหน่ายโทรศัพท์เคลื่อนที่ เนื่องจากสาเหตุ 3
    ประการ คือ

1)  การมีผู้ประกอบการหลายรายเพิ่มขึ้น

2)  การมีสินค้าหลากหลายมากขึ้นให้ผู้บริโภคเลือก ทั้งสินค้าแบรนด์หลัก (International
    Brand) และ สินค้าแบรนด์ในประเทศ (House Brand)

3)  เทคโนโลยีการผลิตที่ทันสมัยขึ้นทำให้ต้นทุนในการผลิตต่ำลงอย่างมาก

  ส่งผลให้การลดลงของราคาเครื่องโทรศัพท์เคลื่อนที่เป็นไปอย่างรวดเร็ว
  ซึ่งมีส่วนสำคัญในการตัดสินใจซื้อของผู้บริโภคเป็นอย่างยิ่ง

ส่วนภาวะอุตสาหกรรมในปี 2550 ที่ผ่านมา จำนวนผู้ใช้โทรศัพท์เคลื่อนที่มียอดรวมทั้งสิ้น 51.95
ล้านเลขหมาย[1] ขยายตัวเพิ่มจากปี 2549 ร้อยละ 32.12
จากตารางข้างล่างจะเห็นได้ว่าจำนวนผู้ใช้โทรศัพท์เคลื่อนที่ใหม่จะเพิ่มขึ้น
ซึ่งเป็นผลมาการแข่งขันทางด้านราคาของผู้ให้บริการโทรศัพท์เคลื่อนที่
การกำหนดโปรโมชั่นในการโทรภายในเครือข่ายเดียวกัน
ทำให้ผู้บริโภคมีพฤติกรรมในการใช้งานโทรศัพท์เคลื่อนที่เปลี่ยนไปจากเดิม ที่ 1 คน 1 หมายเลข
เป็น 1 คน หลายหมายเลขตามลักษณะการใช้งาน และการใช้กลยุทธ์ในการแจกซิมฟรีแก่ผู้บริโภค

ตารางแสดงจำนวนผู้ใช้บริการโทรศัพท์เคลื่อนที่และส่วนแบ่งทางการตลาด

ของผู้ให้บริการแต่ละราย

หน่วย : พันเลขหมาย

+-----------------+---------+------+---------+------+---------+------+
| ผู้ให้บริการ        | ณ วันที่   |      |         |      |         |      |
|                 | 31      |      |         |      |         |      |
| (Operator)      | ธันวาคม  |      |         |      |         |      |
+-----------------+---------+------+---------+------+---------+------+
|                 | 2548    |      | 2549    |      | 2550    |      |
+-----------------+---------+------+---------+------+---------+------+
|                 | ผ       | %    | ผ       | %    | ผ       | %    |
|                 | ู้ใช้บริการ |      | ู้ใช้บริการ |      | ู้ใช้บริการ |      |
+-----------------+---------+------+---------+------+---------+------+
| AIS[2]          | 16,409  | 5    | 19,521  | 4    | 24,105  | 4    |
|                 |         | 5.20 |         | 9.64 |         | 6.39 |
+-----------------+---------+------+---------+------+---------+------+
| DTAC[3]         | 8,677   | 2    | 12,225  | 3    | 15,772  | 3    |
|                 |         | 9.80 |         | 1.09 |         | 0.36 |
+-----------------+---------+------+---------+------+---------+------+
| True Move[4]    | 4,459   | 1    | 7,578   | 1    | 12,080  | 2    |
|                 |         | 5.00 |         | 9.27 |         | 3.25 |
+-----------------+---------+------+---------+------+---------+------+
| รวม             | 29,545  | 10   | 39,324  | 10   | 51,957  | 10   |
|                 |         | 0.00 |         | 0.00 |         | 0.00 |
+-----------------+---------+------+---------+------+---------+------+
| อัตราการขยายตัว   | 3,195   | 1    | 9,779   | 3    | 12,633  | 3    |
| (%)             |         | 2.13 |         | 3.10 |         | 2.12 |
+-----------------+---------+------+---------+------+---------+------+
| จำนวนประชากร[5] | 62.42   |      | 62.83   |      | 63.04   |      |
| (ล้านคน)         |         |      |         |      |         |      |
+-----------------+---------+------+---------+------+---------+------+
| Penetration     | 47.33   |      | 62.59   |      | 82.42   |      |
| Rate[6] (%)     |         |      |         |      |         |      |
+-----------------+---------+------+---------+------+---------+------+

3.2 กลุ่มธุรกิจวิทยุสื่อสาร

1.  ลักษณะผลิตภัณฑ์และบริการ

ระบบวิทยุสื่อสาร มี 2 กลุ่มตามลักษณะการใช้งาน คือ

-   ระบบ Conventional Radio ซึ่งเป็นระบบที่ไม่สามารถแบ่งกลุ่มผู้ใช้งานเป็นกลุ่นสนทนาได้
    เมื่อมีคนพูด วิทยุสื่อสารทุกเครื่องในคลื่นความถี่เดียวกันสามารถรับฟังได้พร้อมๆกัน
    ระบบวิทยุสื่อสารแบบนี้ใช้กันมาอย่างแพร่หลายกว่า 30
    ปีตั้งแต่เริ่มมีการใช้งานระบบวิทยุสื่อสารในประเทศไทย
    และยังมีใช้งานอยู่เป็นจำนวนมากทั้งภาคราชการ เอกชน และประชาชนทั่วไป
    คลื่นความถี่ที่ใช้งานในระบบนี้มีตั้งแต่ย่าน HF VHF และ UHF

-   ระบบ Trunked Radio ซึ่งเป็นระบบที่มีความสามารถแบ่งกลุ่มผู้ใช้งานเป็นกลุ่มๆได้
    ดังนั้นผู้ใช้งานในคลื่นความถี่วิทยุเดียวกัน สามารถเลือกได้ว่าจะสนทนากับกลุ่มผู้ใช้งานกลุ่มใด
    โดยที่กลุ่มผู้ใช้งานกลุ่มอื่นๆ ไม่สามารถได้ยินการสนทนานั้นได้
    ระบบนี้มีใช้งานอยู่ในหน่วยงานภาครัฐหลายหน่วยงาน
    โดยเฉพาะหน่วยงานที่เกี่ยวข้องกับความมั่นคง เช่น ทหาร กระทรวงมหาดไทย เป็นต้น
    คลื่นความถี่ที่ใช้งานในระบบนี้มีในย่าน VHF และ UHF

  นอกจากระบบวิทยุสื่อสาร 2 กลุ่มข้างต้นแล้ว ยังสามารถแบ่งได้อีก 2 กลุ่มตามเทคโนโลยี คือ

-   ระบบอนาล็อก
    เป็นเทคโนโลยีที่ใช้งานมาแต่เริ่มต้นของการใช้งานระบบวิทยุสื่อสารในประเทศไทย
    และเป็นระบบหลักที่ผู้ใช้งานทุกกลุ่มในประเทศไทยใช้งานอยู่ ปัญหาของเทคโนโลยีนี้ในปัจจุบัน
    คือ เป็นระบบที่ไม่มีการรักษาความปลอดภัยของข้อมูล สามารถดักฟังได้
    ถ้าทราบคลื่นความถี่ใช้งาน นอกจากนั้น ยังเป็นระบบที่ใช้งานคลื่นความถี่อย่างสิ้นเปลือง
    เพราะไม่มีการแบ่งช่องความถี่ใช้งาน ทำให้เมื่อมีจำนวนผู้ใช้งานเพิ่มมากขึ้นก็จะเกิดการติดขัด
    เนื่องจากระบบนี้สามารถรองรับผู้ใช้งานได้อย่างจำกัด

-   ระบบดิจิตอล
    เป็นเทคโนโลยีใหม่ที่พัฒนาขึ้นมาเพื่อแก้ไขจุดอ่อนและข้อบกพร่องของระบบอนาล็อก
    เป็นระบบที่เริ่มใช้งานอย่างแพร่หลายในต่างประเทศหลายประเทศ
    เพื่อทดแทนระบบอนาล็อกที่ใช้งานมานาน ระบบนี้มีหลายมาตรฐาน
    ทั้งที่เป็นมาตรฐานปิดของผู้ผลิตรายใดรายหนึ่ง
    และที่เป็นมาตรฐานเปิดซึ่งมีผู้ผลิตหลายรายรวมผลิตอุปกรณ์ในมาตรฐานเดียวกัน
    ในประเทศไทยได้เริ่มนำเอาระบบนี้มาใช้แล้ว เช่น ระบบวิทยุสื่อสารของรถไฟฟ้าใต้ดิน
    และระบบวิทยุสื่อสารของสนามบินสุวรรณภูมิ
    และยังมีผู้ใช้งานอีกหลายรายที่กำลังมีแผนงานที่จะนำเอาระบบดิจิตอลนี้
    เข้ามาใช้งานเพื่อทดแทนระบบอนาล็อกที่ล้าสมัย ระบบนี้เป็นระบบที่มีความปลอดภัยสูง
    สามารถป้องกันการดักฟังได้รวมทั้งสื่อสารได้รวดเร็วและติดต่อได้ทันทีที่ต้องการ
    และสามารถสนทนาได้ต่อเนื่องด้วยช่องสัญญาณที่พร้อมรองรับการสื่อสารหลายช่องสัญญาณ
    ทำให้ประหยัดเวลาและค่าใช้จ่าย วิทยุสื่อสารในระบบ Digital
    เป็นบริการวิทยุสื่อสารซึ่งเป็นที่ต้องการของตลาดทั้งกลุ่ม ราชการ รัฐวิสาหกิจ
    และกลุ่มธุรกิจเอกชน เนื่องจากระบบ Digital มีความปลอดภัยสูง
    สามารถป้องกันการดักฟังได้รวมทั้งสื่อสารได้รวดเร็วและติดต่อได้ทันทีที่ต้องการ
    สามารถสนทนาได้ต่อเนื่องด้วยช่องสัญญาณที่พร้อมรองรับการสื่อสารหลายช่องสัญญาณ
    ทำให้ประหยัดเวลาและค่าใช้จ่าย

บริษัทมีกลยุทธ์ในการเสนอขายแบบครบวงจรตั้งแต่การออกแบบติดตั้งระบบ
การจำหน่ายเครื่องลูกข่าย และการบริการหลังการขาย
โดยระดับราคาที่เสนอต้องสามารถแข่งขันกับผู้ค้าในตลาดรายอื่นได้ ส่วนการจัดหาผลิตภัณฑ์นั้น
บริษัทได้สั่งซื้อจาก Motorola Inc. จากประเทศสิงคโปร์ ทั้งตัวระบบและเครื่องลูกข่าย

1.  การตลาดและภาวะการแข่งขัน

ลักษณะการทำตลาดของระบบ Analog เป็นลักษณะการจำหน่ายเครื่องลูกข่ายผ่านตัวแทนจำหน่าย
ส่วนลักษณะการทำตลาดของวิทยุสื่อสารในระบบ Digital เป็นทั้งการออกแบบ ติดตั้งระบบ
และจำหน่ายเครื่องลูกข่าย กลุ่มลูกค้าเป้าหมาย คือ หน่วยงานราชการ รัฐวิสาหกิจ บริษัทเอกชน
ที่ต้องการจัดซื้อระบบ ส่วนช่องทางการจำหน่ายนั้น
บริษัทจะเข้าร่วมในการประมูลโครงการของหน่วยงานราชการ รัฐวิสาหกิจ และบริษัทเอกชน

2.  แนวโน้มอุตสาหกรรม

ตลาดวิทยุสื่อสารในปัจจุบันซึ่งใช้ในหน่วยงานราชการ รัฐวิสาหกิจ
และบริษัทเอกชนเป็นตลาดในระบบ Analog การสนทนาผ่านวิทยุสื่อสารในระบบ Analog
นั้นไม่สามารถป้องกันการดักฟังได้
เนื่องจากระบบนี้บุคคลใดก็ตามที่ปรับคลื่นความถี่มาที่คลื่นเดียวกันก็สามารถสนทนาหรือดักฟังข้อความต่างๆ
ได้ ดังนั้นหน่วยงานต่างๆ โดยเฉพาะอย่างยิ่งหน่วยงานที่ต้องรักษาความลับ เช่น ทหาร ตำรวจ
ได้เล็งเห็นถึงความสำคัญดังกล่าว วิทยุสื่อสารระบบ Digital
จึงเป็นทางเลือกหนึ่งที่มีความปลอดภัย สูง

คุณสมบัติของวิทยุสื่อสารระบบ Digital ที่น่าสนใจอีกอย่างหนึ่งคือ สามารถส่งข้อมูลข่าวสารต่างๆ
ทั้งที่เป็นข้อความแบบตัวอักษรได้ หรือการเพิ่ม Application หรือ Content ต่างๆ
ตามต้องการของผู้ใช้ได้ ส่วนคุณสมบัติพิเศษอื่นๆ ของวิทยุสื่อสารในระบบ Digital
มีลักษณะคล้ายกับคุณสมบัติของโทรศัพท์เคลื่อนที่ในระบบ Digital เช่นกัน

นอกจากนี้ตลาดวิทยุสื่อสารในต่างประเทศส่วนใหญ่ได้เปลี่ยนจากระบบ Analog มาเป็นระบบ
Digital แล้ว จากคุณสมบัติและข้อดีต่างๆ ของวิทยุสื่อสารระบบ Digital
ดังกล่าวข้างต้นคาดว่าแนวโน้มที่วิทยุสื่อสารของประเทศไทยจะเปลี่ยนเป็นระบบ Digital
ค่อนข้างสูงเช่นเดียวกับโทรศัพท์เคลื่อนที่

3.  งานที่ยังไม่ได้ส่งมอบ

ณ วันที่ 31 ธันวาคม 2550 บริษัทฯ
มีสัญญาขายสินค้าและบริการกับลูกค้าซึ่งยังไม่ได้ส่งมอบหรือให้บริการ มูลค่างานตามสัญญาทั้งสิ้น
จำนวน 84.94 ล้านบาท

กลุ่มธุรกิจงานโครงการ

1.  ลักษณะผลิตภัณฑ์และบริการ

บริษัท พอร์ทัลเน็ท จำกัด เป็นผู้ให้บริการด้านการออกแบบ
และรับเหมาวางระบบโครงข่ายเทคโนโลยีสารสนเทศและการสื่อสาร
อันประกอบด้วยระบบคอมพิวเตอร์ Hardware, System software, Application
software, ระบบโครงข่ายสารสนเทศ และระบบโครงข่ายการสื่อสาร โดยบริษัทฯ
จะศึกษาความต้องการและเสนอบริการต่าง ๆ ที่เหมาะสมให้แก่ลูกค้าทั้งภาครัฐและเอกชน
และเพื่อให้การดำเนินงานเป็นไปอย่างมีประสิทธิภาพ บริษัทฯ
ได้รับความร่วมมือและการสนับสนุนจากบริษัทพันธมิตรทางธุรกิจ
ซึ่งช่วยเสริมสร้างศักยภาพในการดำเนินงานของบริษัท เช่น บริษัท ไอบีเอ็ม (ประเทศไทย)
จำกัด, บริษัท ซีเมนส์ จำกัด, บริษัท ออราเคิล คอร์ปอเรชั่น (ประเทศไทย) จำกัด

ในปี 2547 บริษัทฯ ได้เป็นส่วนหนึ่งของกลุ่มกิจการค้าร่วม บริษัท ซีเมนส์ จำกัด, บริษัท ซีเมนส์
เอจี จำกัด, บริษัท ไอบีเอ็ม (ประเทศไทย) จำกัด และบริษัท พอร์ทัลเน็ท จำกัด
ได้ร่วมลงนามตามสัญญากับการไฟฟ้าส่วนภูมิภาคในโครงการเช่าระบบคอมพิวเตอร์ซอฟต์แวร์สำเร็จรูปสำหรับธุรกิจหลัก
เมื่อวันที่ 17 มีนาคม 2547 โดยมีมูลค่าโครงการตามสัญญาทั้งสิ้น 3,192 ล้านบาท อายุสัญญา 8 ปี
ซึ่งกลุ่มกิจการค้าร่วม SPIES
จะพัฒนาระบบงานให้สามารถเชื่อมโยงระบบคอมพิวเตอร์เดิมของกฟภ.
สนับสนุนกระบวนการปฏิบัติงานของผู้เช่า
และให้ข้อมูลเพื่อสนับสนุนการตัดสินใจของผู้บริหารให้เป็นไปอย่างถูกต้องและมีประสิทธิภาพ
รวมทั้งสามารถรองรับการปรับโครงสร้างของอุตสาหกรรมการผลิตและจำหน่ายไฟฟ้าในอนาคตได้

[1] ¹ เป็นตัวเลขยอดผู้ใช้บริการในคลื่น 900 และ 1800 ของผู้ให้บริการเครือข่ายรายใหญ่ 3
รายเท่านั้น

² ที่มา www.ais.co.th

[2] ³ ที่มา www.dtac.co.th

⁴ที่มา www.truecorp.co.th

⁵ ที่มา http://www.dopa.go.th/xstat/popyear.html

[3] ⁶ประมาณการอัตราส่วนของจำนวนโทรศัพท์เคลื่อนที่ต่อจำนวนประชากร 100 คน ณ สิ้นปี

[4]

[5]

[6]